**Valamennyi Közös Önkormányzati Hivatal**

**S Z É K H E L Y É N**

**Tisztelt Cím!**

Kérjük szíves segítségét, hogy az alábbi figyelemfelhívás a helyben szokásos módokon (újság, tv, hirdetőtábla stb.) eljusson a lakossághoz.

**Tájékoztatás a Nemdohányzók védelméről szóló törvény változásáról**

A Sárvári Járási Hivatal Népegészségügyi Osztálya ezúton hívja fel a figyelmet a nemdohányzók védelméről és a dohánytermékek fogyasztásának és forgalmazásának egyes szabályairól szóló 1999. évi XLII. tv. módosítására, mely 2016. május 20-tól hatályos:

A dohányzás számára kijelölt helyek kivételével nem szabad dohányozni, **elektronikus cigarettát vagy dohányzást imitáló elektronikus eszközt használni**

* közforgalmú intézményekben (hivatalok, vendéglátó egységek, szálláshelyek stb.)
* köznevelési, gyermekjóléti, gyermekvédelmi intézményekben (dohányzóhely nyílt légtérben sem jelölhető ki)
* közösségi közlekedési eszközökön (vonat, busz stb.), pályaudvarokon, megállókban, várakozóhelyeken, illetve ezek 5 méteres körzetében
* munkahelyek zárt légterű helyiségeiben
* játszótereken, illetve azok 5 méteres körzetében
* egészségügyi intézményekben, illetve a bejáratuktól számított 10 méteren belül.

Kérjük a dohánytermékek használóitól – a nemdohányzók védelme érdekében - a törvény rendelkezéseinek betartását, melyet hatóságunk ez évben is rendszeresen ellenőrizni fog.

Sárvári Járási Hivatal

Népegészségügyi Osztály